**Kumu Drums** tai **Kumu-rummut** ovat hämeenlinnalaisen Kumu Drums Oy:n käsityönä tekemiä rumpuja. Yrityksen perustajan Pekka Helasen tekemät Kumu-rummut ovat arvostettuja suomalaisten muusikoiden piirissä ja ovat saaneet kiitettäviä arvioita myös ulkomailla.

Helanen on kehittänyt oman muista valmistajista eroavan, suomalaiseen koivuvaneriin pohjautuvan rakenteen rumpujen rungolle. Kumu-virvelirumpujen, samoin kuin rumpusetin muidenkin rumpujen harkitut, Helasen suunnittelemat metalliosat ovat myös yksilöllisiä. Rummun sisällä on omistajan nimi ja kaikki mitat tehdään asiakkaan toiveiden mukaan. 

Sittemmin rumpurunkojen materiaalien valikoima on laajentunut myös pohjoisamerikkalaiseen vaahteraan ja afrikkalaiseen mahonkiin, kromipäällysteiseen messinkiin, harjattuun alumiiniin ja kivikomposiittiin (StonEdge).

Kumu-rumpusettejä on saatavilla neljää eri vaihtoehtoa: All Birch Custom, VintageFlat Custom, All Maple Limited ja All Mahogany Limited. All Birch Custom -mallistossa on viisi eri runkovaihtoehtoa (Original, 66, 66S, 77 ja 99), joista asiakas voi valita mieleisensä käyttötarkoituksen ja soitetettavan musiikkityylin mukaan. Esimerkiksi Original-runko on hyvin ohut ja soi täyteläisesti jo hiljempaakin soitettaessa, kun taas paksuin 99-runko on tarkoitettu todella kovaan soittoon. VintageFlat Custom -rummut tavoittelevat nimensä mukaisesti lämmintä ja vanhanaikaista soundia. Jos asiakas haluaa runkomateriaaliksi muuta kuin suomalaista koivua, vaihtoehtoina ovat All Maple Limited ja All Mahogany Limited -sarjat.

Kumu-virvelirummuissa vaihtoehtoina ovat All Birch Custom, VintageFlat Custom, Chrome Over Brass, Brushed Aluminum ja StonEdge Kumu. Kuten rumpuseteissäkin, All Birch Custom -mallistossa on useampia runkovaihtoehtoja (Original, 66, 66S ja 99) ja VintageFlat Custom -virveleissä tavoitellaan vanhanaikaista lämmintä ja pyöreää soundia. Kaksi maailman suosituimmista virvelirunkomateriaaleista, messinki ja alumiini, ovat edustettuina Chrome Over Brass - ja Brushed Aluminum -malleissa. Kumun erikoisuus on vuolukivikomposiitista tehty StonEdge Kumu -virvelirumpu.

Helasen yritys on perustettu vuonna 1984 nimellä Soitinverstas Kunikunda. 1990-luvun lopulla yrityksen valmistamien rumpujen nimeksi annettiin Kumu. Kumu Drums Oy -nimiseksi yritys muutettiin vuonna 2007. Vuonna 2004 Kumu Drums valmisti keskimäärin muutaman rumpusetin ja kymmenkunta irtorumpua kuussa. Toiminnan laajennuttua esimerkiksi vientitoiminnan käynnistyttyä, myös nuorempia perheenjäseniä on tullut avuksi.

Käyttäjiä
---------

Suomessa käsin tehty Kumu-rumpusetti Moonsorrow-yhtyeen rumpali Marko Tarvosen käytössä.
Esimerkiksi seuraavien rumpaleiden tiedetään käyttävän tai käyttäneen Kumu-rumpuja.

* Julian Drain
* Espoon musiikkiopisto
* Steve Ferrone (Tom Petty & the Heartbreakers)
* Dave Getz (Big Brother and the Holding Company)
* Kai Hahto
* Mikko Kaski: A. Aallon Rytmiorkesteri
* Helsingin kaupunginorkesteri
* Helsingin poliisisoittokunta
* Ilmavoimien soittokunta
* Jari Kettunen
* Sami Kuoppamäki
* Jani Leskinen: Eija Kantola & Omega
* Jaska Lukkarinen
* Anssi Nykänen
* Simon Phillips (Toto, oma jazzbändi)
* Zarkus Poussa
* Jan Rechberger: Amorphis
* Taideyliopiston Sibelius-Akatemia
* Aku Syrjä
* Mikko Taipale: Yölintu
* Turun filharmoninen orkesteri
* Big Deal

Lähteet
-------

1. 1 2 3 4 5 6  Kumu Drums Oy kauppalehti.fi. Viitattu 26.7.2017.
2. 1 2  Historia kumudrums.com. Viitattu 25.7.2017. (suomeksi)
3. 1 2  Welcome to the Kumu pages! kumudrums.com. Viitattu 25.7.2017. (englanniksi)
4. ↑  Tarja Heinivaho: Kumu-Pekan kuulut rummut  18.6.2004. Taloussanomat, is.fi. Viitattu 25.7.2017.
5. 1 2 3 4 5  Arkistoitu kopioStorm of interest brewing for Kumu Drums overseas *goodnewsfinland.com*.  19.2.2015.  Arkistoitu 8.11.2016. Viitattu 25.7.2017. (englanniksi)
6. ↑  StoneEdge stone shells stonedgedrums.com. Viitattu 25.7.2017. (englanniksi)[vanhentunut linkki]
7. ↑  NAMM 2016 product press releases, drumforum.org (Arkistoitu – Internet Archive)
8. ↑  KUMU Customers In alphabetical order kumudrums.com. Viitattu 25.7.2017. (englanniksi)
9. ↑  Custom II *kumudrums.com*.

Aiheesta muualla
----------------

* Kuvia tai muita tiedostoja aiheesta **Kumu Drums** Wikimedia Commonsissa

* Kumu Drums (suomeksi) (englanniksi)
* Kumu Drums: Sami Kuoppamäki plays Kumu Drums (youtube.com)
* Hannu Kylänpää: Kuoppis and StonEdge KUMU (youtube.com)
* Samuli Tiikkaja (17.10.2014) Suomalainen Kumu-rumpu kantautuu jo Amerikkaan (rajoitettu lukuoikeus) (hs.fi)
* Finnish-Made Kumu Drums Now Available in the US (9/2014) (englanniksi) (moderndrummer.com)
* Mitä olen oppinut - Pekka Helanen (2012)[vanhentunut linkki]